Minn tal-inqas 10 persuni huma rrappurtati midruba wara li ajruplan iġġarraf fil-Brażil. L-ajruplan li kien qiegħed iġorr il-kandidat presidenzjali Eduardo Campos waqa’ qrib skola f’żona residenzjali fil-belt ta’ Santos. L-ajruplan niżel f’żona residenzjali tal-belt ta’ Santos, fl-istat ta’ Sao Paulo. “Hemm numru ta’ mwiet iżda aħna xorta ma jkollniex in-numru eżatt,” qalu l-pulizija f’Sao Paulo waqt li żiedu jgħid li n-nirien xekklu l-aċċess għaż-żona. Sorsi fil-partit ta’ Eduardo Campos qalu li l-mexxej tagħhom kien abbord l-ajruplan li ġġarraf. Campos huwa l-mexxej tal-Partit ċentru-xellugi tas-Soċjalisti Brażiljani (PSB) u kien mistenni jikkontesta lill-President attwali Dilma Roussef s-sena d-dieħla.